Diari Oficial de la Generalitat Valenciana


Sumari del DOGV 1606, del 19-08-1991 (1991/822390)

ORDRE de 17 de juliol de 1991, de la Conselleria de Cultura, Educació i Ciència de la Generalitat Valenciana, per la qual es convoca un curs de formació teorico-practica en Infermeria, per al professorat de l'àrea tecnologicopractica de la branca sanitària de Formació Professional dels centres públics i privats concertats de la Comunitat Valenciana.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1991/07/17/(1)/dof/vci/html**

### Dades del document

Número de DOGV
:   1606

Data del DOGV
:   19-08-1991

Secció del DOGV
:   DISPOSICIONS GENERALS

Número del document
:   1991/822390


Data del document
:   17-07-1991

Organisme emissor
:   Conselleria de Cultura, Educació i Ciència

Tipus de document
:   Ordre

Ordre de 17 de juliol de 1991, de la Conselleria de Cultura, Educació i Ciència de la Generalitat Valenciana, per la qual es convoca un curs de formació teòrico-pràctica en Infermeria, per al professorat de l'àrea tecnològico-pràctica de la branca sanitària de Formació Professional dels centres públics i privats concertats de la Comunitat Valenciana.  
La LOGSE, en l'article 56, indica la necessitat de la formació permanent del professorat. L'administració educativa, per tant, ha de planificar les activitats de formació necessàries i establir les mesures oportunes per a afavorir la participació del professorat en aquestes.  
El continu canvi que es produeix en la professió d'infermeria, obliga a facilitar al professorat de l'àrea tecnològico-pràctica de la branca sanitària de Formació Professional, un procés permanent de formació i actualització tècnica.  
Això permetrà, mitjançant l?estada en un establiment hospitalari, adquirir nous coneixements i conèixer les innovacions tecnològiques que apareixen en la professió d'infermeria i també, enriquirà la dimensió professional dels participants a través de les experiències quotidianes inherents al quefer hospitalari.  
Amb aquest procés formatiu s'aconseguirà un doble objectiu. D'una banda, oferir als nostres joves una formació permanentment actualitzada a la ràpida evolució tecnològica i, d'altra, reforçarà la cooperació entre els sistemes formatiu i productiu en obrir noves vies de col·laboració.  
Per tot això,  
ORDENE:  
Primer: Convocatòria  
Convocar un curs de formació permanent en Infermeria per al professorat de l'àrea tecnològico-pràctica de la branca sanitària de Formació Professional dels centres públics i privats concertats de la Comunitat Valenciana.  
Segon: Finançament  
El finançament d'aquest programa de formació permanent es farà a càrrec de la línia de subvenció 402/000/91 del Programa 423.10 del pressupost de l'any 1991, i de les aplicacions pressupostàries que determinarà el caràcter de les despeses.  
L'import global m" destinat a aquesta línia de subvenció és de 69.269.334 pessetes, segons indica l'article tercer de l?Ordre d?1 de febrer de 1991, de la Conselleria de Cultura, Educació i Ciència, per la qual es convoquen ajudes i beques destinades a finançar activitats de renovació pedagògica i de formació del personal docent de nivell no universitari de la Comunitat Valenciana, dirigides a les entitats organitzadores d'aquestes activitats o al professorat de manera individual.  
Tercer: Objectius  
- Conèixer les noves tècniques d'infermeria.  
- Iniciar el procés d'actualització dels ensenyaments que s'imparteixen en els centres docents.  
- Possibilitar la coordinació i col·laboració entre professionals docents i sanitaris.  
Quart.- Estructura del curs  
Aquest curs es realitzarà amb la col·laboració de la Conselleria de Sanitat i Consum.  
El curs tindrà una durada de 60 hores, distribuïdes en deu jornades, des del 16 al 27 de setembre d'enguany, i amb horari de 8 a 14 hores.  
El curs es desenvoluparà en diferents serveis de l'hospital Dr. Peset Aleixandre de València i constarà d'una fase teòrica i una altra pràctica.  
El procés d'avaluació es durà a terme durant la realització del curs i en finalitzar-lo i constarà de les fases següents:  
a) Primera fase: al llarg del procés de formació, cada dues jornades es realitzarà una exposició en comú de tots els participants per a valorar el procés.  
b) Segona fase: en finalitzar el curs, els assistents ompliran un qüestionari d'acceptació i un test de mínims per a valorar la seua assimilació.  
c) Tercera fase: acabat el curs i transcorreguts sis mesos, el professorat assistent omplirà una enquesta per a valorar l'aplicació del curs a la pràctica docent.  
Cinqué: Participants  
El curs va dirigit al professorat en activitat de l'àrea tecnològico-pràctica de la branca sanitària de Formació Professional i dels mòduls professionals de la família sanitària dels centres públics i privats concertats de la Comunitat Valenciana.  
El professorat assistent haurà d'orientar els professionals sanitaris que imparteixen el curs sobre els aspectes bàsics de la tasca docent, fent referència fonamentalment als continguts de les diferents àrees i la seua didàctica i orientacions metodològiques.  
Sisé: Condicions de la participació  
Les condicions de participació del professorat seleccionat seran les següents:  
a) Serà condició indispensable tenir destinació definitiva o contracte indefinit en el centre des del qual se sol·licita la participació. Es justificarà mitjançant un certificat expedit pel Secretari del centre.  
b) La matrícula i l'assistència al curs seran gratuïtes.  
c) El professorat assistent al curs, que tinga la seua residència i lloc de treball fora del lloc on es fan les activitats de formació, en un radi superior a 20 Km, podrà acollir-se a l?Ordre d?1 de febrer de 1991, de la Conselleria de Cultura, Educació i Ciència, per la qual es convoquen ajudes i beques destinades a finançar activitats de renovació pedagògica i de. formació del personal docent de nivells no universitaris de la Comunitat Valenciana.  
d) El professorat participant estarà obligat a assistir a la totalitat de les sessions de formació i a realitzar totes les activitats programades en el curs.  
Seté.- Criteris de Selecció  
a) Per estar impartint Mòduls Professionals de la Família Sanitària: 2 punts.  
b) Per estar impartint la Branca Sanitària: 3 punts.  
c) Per la col·laboració habitual del centre que ho sol·licita amb les Institucions Sanitàries: fins a un màxim de 5 punts (Es justificarà documentalment).  
d) Per la participació en projectes i activitats que organitzen els CEP fins a un màxim de 5 punts (Es justificarà mitjançant un certificat del director del CEP).  
e) Realització de projectés d'innovació, investigació i experimentació educativa a l?empara de les convocatòries públiques de la Conselleria de Cultura, Educació i Ciència: fins a un màxim de 5 punts.  
Vuité: Documentació  
Les sol·licituds és realitzaran mitjançant una proposta del Consell Escolar a través del Director del centre. La sol·licitud es dirigirà a la Direcció General d'Ordenació i Innovació Educativa, d'acord amb el model que figura en l'annex 1.  
S'hi adjuntaran els documents acreditatius esmentats en l'apartat seté d'aquesta ordre.  
Nové: Termini i Lloc de presentació de la documentació  
El termini de presentació de sol·licituds serà fins al 7 de setembre de 1991.  
Les sol·licituds podran presentar-se en els Serveis Territorials de Cultura i Educació, en els Centres d'Informació de l'Oficina d'Informació, Iniciatives i Reclamacions de la Generalitat Valenciana o per qualsevol dels mitjans que estableix l'article 66 de la Llei de Procediment Administratiu.  
Deu: Comissió de Selecció  
La proposta de selecció dels centres participants, es realitzarà d?acord amb els criteris que figuren en l'article seté per una comissió presidida pel Director General d'Ordenació i Innovació Educativa o la persona en la qual delegue, i formada per:  
- El Cap de Servei de Formació del Professorat.  
- El Cap del Programa d'Innovació i Reformes Experimentals, o la persona en la qual delegue.  
- Un assessor d'Educació Tècnico-Professional del Programa d'Innovació i Reformes Experimentals.  
- Un assessor d'Educació Tècnico-Professional de CEP.  
- Un representant de la Conselleria de Sanitat i Consum.  
Hi actuarà com a Secretari, amb veu però sense vot, un funcionari de la Direcció General d'Ordenació i Innovació Educativa.  
A les reunions de la comissió podrà assistir un representant de cadascun dels sindicats que formen part de la Mesa Sindical Sectorial d'Educació, amb veu però sense vot.  
Onze: Exposició pública de les llistes d'admesos  
Les llistes d'admesos es farà pública en la Conselleria de Cultura, Educació i Ciència i en els Serveis Territorials de Cultura i Educació i es disposarà d'un total de deu dies hàbils per a reclamar davant la comissió seleccionadora.  
Les reclamacions seran trameses directament a la Direcció General d'Ordenació i Innovació Educativa (Av. Campanar, 32 46660-València).  
Resoltes les reclamacions, es publicarà la resolució definitiva de la Direcció General d'Ordenació i Innovació Educativa, on constarà la relació d'admesos.  
Dotze: Retirada de les documentacions  
Durant el mes següent a la publicació de les llistes definitives, els participants podran retirar la seua documentació en el Servei de Formació del Professorat de la Direcció General d'Ordenació i Innovació Educativa, de la Conselleria de Cultura, Educació i Ciència, personalment o mitjançant persona autoritzada. Transcorregut l'esmentat termini s'hi perdran tots els drets.  
Tretze: Expedició de certificats  
La Direcció General d'Ordenació i Innovació Educativa, expedirà el certificat corresponent al professorat que hi participarà, en finalitzar el curs, sempre que s'hagen complert les condicions establertes en el punt «d» de l'apartat 6é. d'aquesta ordre.  
València, 17 de juliol de 1991.  
El Conseller de Cultura, Educació i Ciència,   
ANDREU LOPEZ I BLASCO  
Veure annex


Còpia Permalink ELI